stanford-oval/wikipedia huggingface dataset:
A Little Light Music
Muusikot

Ian Anderson: poikkihuilu, mandoliini, huuliharppu, akustinen kitara, perkussio, laulu
Martin Barre: sähkökitara, akustinen kitara
Dave Pegg: basso, mandoliini
Dave Mattacks: virveli, bassorumpu, hi-hat, symbaali, kellopeli, perkussio, kosketinsoittimet
Jethro Tull
| --- | --- |
Studioalbumit:   This Was  Stand Up  Benefit  Aqualung  Thick as a Brick  A Passion Play  War Child  Minstrel in the Gallery  Too Old to Rock 'N' Roll: Too Young to Die!  Songs from the Wood  Heavy Horses  Stormwatch  A  Broadsword and the Beast  Under Wraps  Crest of a Knave  Rock Island  Catfish Rising  Roots to Branches  J-Tull Dot Com  The Jethro Tull Christmas Album  The Zealot Gene  RökFlöte 
Livealbumit:   Bursting Out  Live at Hammersmith '84  A Little Light Music  Living with the Past  Nothing Is Easy: Live at the Isle of Wight 1970  Aqualung Live  Live at Montreux 2003 
Kokoelmat:   Living in the Past  M.U. - The Best of Jethro Tull  Repeat - The Best of Jethro Tull - Vol II  A Classic Case  Original Masters  20 Years of Jethro Tull  25 Anniversary Box Set  The Best of Jethro Tull - The Anniversary Collection  Nightcap  The Very Best of Jethro Tull  Essential  The Best of Acoustic Jethro Tull  Jethro Tull Essential 
Videojulkaisut:   Slipstream  20 Years of Jethro Tull  25th Anniversary Video  Living with the Past  A New Day Yesterday  Nothing Is Easy: Live at the Isle of Wight 1970  Live at Montreux 2003  Jack in the Green - Live in Germany 1970-93  Their Fully Authorised Story  Live At Madison Square Garden 1978
Alnwickin linna

Alnwickin linna idästä kuvattuna.
Alnwickin linna [ˈænɪk] on keskiaikainen linna ja Northumberlandin herttuan asunto Alnwickissä, Northumberlandissa, Englannissa. Pitkään historiallisten elokuvien kulisseina käytetty linna on ehkä parhaiten tunnettu Harry Potter -elokuvien Tylypahkana. Varhaisimmat tunnetut maininnat linnasta ovat 1000-luvun lopulta. Vuodesta 1309 lähtien sen on omistanut Percyn suku.
Linnassa on myrkkypuutarha nimeltä Poison Garden. Puutarhassa kasvaa noin 100 lajia myrkyllisiä, huumaavia, sekä narkoottisia kasveja. Puutarhassa järjestetään opastettuja kierroksia.
Elokuvassa Harry Potter ja viisasten kivi linnan sisäpihalla  opetellaan luudilla lentelyä ja huispausta. Hagridin mökki on sijoitettu linnan ulkopuolella olevaan "piknik-paikkaan", ja sen takana oleva metsä tunnetaan elokuvassa Kiellettynä metsänä.
Aiheesta muualla

Wikimedia Commonsissa on kuvia tai muita tiedostoja aiheesta .
Alnwick Castle – A realm of adventure Alnwick Castle. (englanniksi)
Crofts, Cassie & Whittaker, Margaret: Everything in this garden could kill you National Geographic.  29.6.2016. (englanniksi)
Seksuaalirikos

Seksuaalirikos on rikoslaissa määritelty rikos, joka loukkaa joko a) seksuaalista itsemääräämisoikeutta tai b) lapsen normaalia kehitystä. Seksuaalinen itsemääräämisoikeus tarkoittaa oikeutta päättää itsenäisesti omasta seksuaalisuudestaan ja kehostaan. Päätösvallan määrään ei vaikuta henkilön seksuaalinen suuntautuminen, se millaisessa suhteessa, tai kuinka läheisiä uhri ja tekijä ovat keskenään.
Seksuaalirikollisilla on korkea persoonallisuushäiriöiden esiintyvyys. Kaksi yleisintä seksuaalirikollisten persoonallisuushäiriötä ovat antisosiaalinen persoonallisuushäiriö ja narsistinen persoonallisuushäiriö. Antisosiaalista persoonallisuushäiriötä sairastavilla on sekä aikuisia uhreja että lapsiuhreja, ja aikuisten uhrien määrä voi olla suurempi. Narsistista persoonallisuushäiriötä sairastavilla on yleisemmin lapsiuhreja ja harvemmin aikuisuhreja. Myös epävakaassa persoonallisuushäiriössä lukemat ovat koholla.
Kansainvälisesti

Tasa-arvoisimmissa maissa, kuten Pohjoismaissa, naiset ilmoittavat useimmin seksuaali- ja väkivaltarikoksista (kuva 1). Luultavasti näissä maissa naisiin kohdistuvaa väkivaltaa pidetään useammin rikoksena ja viranomaiset suhtautuvat paremmin niistä ilmoittamiseen.
Kansainvälisesti > Yhdysvallat

40 000 kotitalouden kyselyssä 38 % seksuaalisista väkivallanteoista oli kohdistunut miehiin Yhdysvalloissa vuonna 2013. Kansallisen rikosuhritutkimuksen tutkija Lara Stemplen mukaan naisten ja miesten kokemukset ovat yllättävän lähellä toisiaan. Vuoteen 2012 asti FBI määritteli raiskauksen naiseen kohdistuvaksi. 2010 National Intimate Partner and Sexual Violence Surveyn mukaan seksuaalisen väkivallan uhreja oli 1,27 miljoonaa naista ja 1,267 miljoonaa miestä. Miesuhreilla on erittäin usein masennusta ja seksuaalisia toimintahäiriöitä. Vankiloissa naisia hyväksikäyttävät yleensä vankitoverit, miehiä vartijat, usein naispuoliset, etenkin nuorisovankeja. Vankiuhrit eivät ole mukana yleisissä seksuaaliväkivaltaluvuissa.
Jonkinlaista pakottamista seksiin kokee arviolta 50 % miehistä. Yliopistoissa opiskelevista naisista 23–46 % myönsi painostaneensa miehiä seksiin verbaalisesti, pitämällä väkisin paikallaan, asein tai muuten. Näissä kuten yleensäkin tutkimuksissa seksiin pakottamisesta on ongelmana se, että ne sekoittavat hyvin eriasteisia tapahtumia ja voivat olla asenteellisia.
Suomessa

Suomen rikoslaissa (20. luku) seksuaalirikoksiksi on määritelty seuraavat teot ja niiden yrittäminen (suluissa rangaistusasteikko):
Lapsen houkutteleminen seksuaalisiin tarkoituksiin (sakkoja−1v vankeutta) (rikos vuodesta 2011)
Lapsen seksuaalinen hyväksikäyttö (4kk–6v)
Törkeä lapsen seksuaalinen hyväksikäyttö (1−10v)
Pakottaminen seksuaaliseen tekoon (sakkoja−3v) (1998)
Raiskaus (1–6v, jos sisältää myös pahoinpitelyn, sillä uhkaamista tai uhrin avuttomuustilasta johtuvan tahdonilmaisu- tai puolustuskyvyttömyyden; tai 4kk−4v, jos ei sisällä)
Aviopuolison raiskaaminen ("avioliitossa tapahtuva väkisinmakaaminen"), sekä avioliiton ulkopuolella tapahtuva naiseen kohdistuva raiskaus ilman pahoinpitelyä (= "vapautta loukkaava haureus") rikoksia vuodesta 1994, tahtoaan ilmaisemaan kykenemättömän henkilön raiskaus rikos vuodesta 2011
Törkeä raiskaus (2−10v)
Paritus (sakkoja−3v)
Törkeä paritus (4kk−6v) (2004)
Seksikaupan kohteena olevan henkilön hyväksikäyttö (sakkoja−6kk) (2006)
Seksuaalinen ahdistelu (sakkoja−6kk) (2014)
Seksuaalinen hyväksikäyttö (sakkoja−4v)
Seksuaalipalvelujen ostaminen nuorelta (sakkoja−2v) (1999)
Sukupuolisiveellisyyttä loukkaavan lasta koskevan esityksen seuraaminen (sakkoja−2v) (2011)
Vapauteen kohdistuvat rikokset (RL 25. luku), jotka voivat samalla olla seksuaalista itsemääräämisoikeutta loukkaavia rikoksia:
Ihmiskauppa (4kk−6v) (2004) ja sen yritys
Törkeä ihmiskauppa (2−10v) ja sen yritys
Suomessa > Rikoksena

Piiloon jäävän rikollisuuden osuus on erittäin suuri seksuaalirikoksissa. Ne ovat tyypillisesti rikoksia, joita ei helposti ilmoiteta poliisille eikä niistä aina kerrota edes rikosuhritutkimuksissa.  Vuonna 2015 seksuaalirikokset muodostivat oli 8 % kaikista tietoon tulleista epäillyistä rikoksista.
Rikos vanhentuu aikaisintaan uhrin täyttäessä 23 vuotta, jos kyseessä on alle 18-vuotiaan houkutteleminen seksuaalisiin tarkoituksiin, kuten esiintymään sukupuolisiveellisyyttä loukkaavassa järjestetyssä esityksessä (RL 8. luku, 1§ 9. mom.). Rikos vanhentuu aikaisintaan uhrin täyttäessä 28 vuotta, jos on kysymys alle 18-vuotiaan raiskaamisesta, törkeästä raiskauksesta, pakottamisesta sukupuoliyhteyteen, pakottamisesta seksuaaliseen tekoon, seksuaalisesta hyväksikäytöstä, parituksesta, törkeästä parituksesta, ihmiskaupasta tai törkeästä ihmiskaupasta.
Seksuaalirikoksen kohteeksi joutuneista ainoastaan seksuaalisesti ahdisteltu täysi-ikäinen voi päättää olla vaatimatta rangaistusta tekijälle. Tällöinkin syyttäjällä on mahdollisuus päättää, että tärkeä yleinen etu vaatii syytteen nostamisen.
Rikosten uhreilla on oikeudenkäyntiä varten oikeus maksuttomaan tukihenkilöön ja oikeudenkäyntiavustajaan.
Suomessa > Seksuaalirikoksen kohteeksi joutuminen

Vuonna 2016 poliisin selvittämien seksuaalirikosten kohteiksi joutuneista ihmisistä 92,9 % oli syntynyt Suomessa ja 7,1 % ulkomailla. Raiskauskriisikeskus Tukinaisen kriisipäivystyspuhelimeen (tarkoitettu uhreille ja uhrien läheisille sukupuoleen katsomatta) soitettiin vuonna 2015 noin 2000 puhelua. Apua hakeneista seksuaalirikosten uhreista suurin osa, noin 23 prosenttia, oli 21−30-vuotiaita ja noin 14 prosenttia 16−20-vuotiaita. Ihmiset soittivat sekä kriisi- että juristipäivystykseen eniten raiskauksista (noin puolet soittajista). Lakiapua haettiin myös lapsen seksuaaliseen hyväksikäyttöön (18 %). Kriisipäivystykseen ei juurikaan soitettu seksuaalisesta ahdistelusta.
Suomessa > Seksuaalirikoksen kohteeksi joutuminen > Avun saaminen

Pääkaupunkiseudun kuntien asukkaat (helsinkiläiset, espoolaiset, vantaalaiset ja kauniaislaiset) saavat apua Helsingin Naistenklinikalle 29. toukokuuta 2017 avatusta seksuaalisen väkivallan uhrien tukikeskus Seristä, joka on Suomen ensimmäinen laatuaan. Tukikeskus auttaa yli 16-vuotiaita seksuaalirikoksen uhreja kuukauden sisällä tapahtuneesta. Keskukseen pääsee kävelemällä sisään ilman lähetettä tai tekemättä rikosilmoitusta. Serissä kokonaisvaltaista apua saa "yhden luukun periaatteella" kätilöltä, lääkäriltä, psykologilta, sosiaalityöntekijältä, joka auttaa arjen asioissa; ja sairaalapastorilta.
Helsingissä, Jyväskylässä ja Rovaniemellä apua on mahdollista hakea Raiskauskriisikeskus Tukinaisesta. Tukinainen antaa uhreille myös oikeusapua. Turussa uhreja auttaa mielenterveysseuran Koski-hanke ja Tampereella Setlementin Välitä-hanke.
Pienemmillä paikkakunnilla apua tarjoavat terveysasemat.
Istanbulin sopimuksen vaatimuksesta perustettua Seri-kokeiluhanketta lukuun ottamatta seksuaalisen väkivallan uhrien auttamistyö on Suomessa poliisin, perusterveydenhuollon ja järjestöjen vastuulla.
On hyvin yleistä, että seksuaalirikoksen kohteeksi joutunut hakee apua vasta usean kuukauden kuluttua rikoksesta. Osa selviää lyhyemmänkin avun turvin, osa ohjataan hakemaan esimerkiksi Kela-tuettua kuntoutuspsykoterapiaa.
Suomessa > Seksuaalirikoksen kohteeksi joutuminen > Vaikutukset

Seksuaalisen väkivallan kokemus on Suomessa edelleen häpeälliseksi koettu. Siksi rikoksista jätetään puhumatta tai ilmoittamatta poliisille. Häpeän ja syyllisyyden tunne kertoo myös siitä, että ihminen pyrkii ottamaan tapahtunutta hallintaansa. Jos uhri ajattelee, että hän itse olisi voinut vaikuttaa tapahtuneeseen, se tuntuu vähemmän uhkaavalta, kuin teko, johon ei olisi voinut lainkaan vaikuttaa.
Suomessa > Uhrit

Vuoden 2018 kansallisessa rikosuhritutkimuksessa 0,6 % miehistä ja 2,4 % naisista ilmoitti joutuneensa seksuaalisen väkivallan tai sen yrityksen kohteeksi. Useiden tutkimusten mukaan miehet ilmoittavat poliisille pienemmän osan kokemistaan väkivaltarikoksista kuin naiset.
Suomessa > Epäilty seksuaalirikoksiin syyllistyminen

Vuonna 2015 miesten osuus seksuaalirikosepäillyistä oli 93 prosenttia ja naisten 7 prosenttia. Alkuvuonna 2016 ulkomaiden kansalaisten osuus seksuaalirikosepäillyistä oli noin 20 %, kun se alkuvuonna 2015 oli päälle 10 %. Suomen kansalaisten osuus rikoksista, joissa epäilty oli tiedossa, oli noin 71 prosenttia ja ulkomaiden kansalaisten osuus 29 prosenttia. Seksuaalirikoksia, joista epäiltiin Suomesta turvapaikkaa hakevia ihmisiä, oli 129.
Suomessa > Ilmoitettujen rikosten määrä

Yksittäiset rikosilmoitukset voivat sisältää useasta teosta koostuvia tapahtumasarjoja.
| Rikosnimike | 2010 | 2011 | 2012 | 2013 | 2014 | 2015 | 2016 |
| --- | --- | --- | --- | --- | --- | --- | --- |
| Seksuaalirikosilmoitusten kokonaismäärä | 2417 | 3252 | 3511 | 3310 | 3001 | 2972 | 3327 |
| Lapsen houkutteleminen seksuaalisiin tarkoituksiin | -- | 14 | 45 | 102 | 96 | 72 | 81 |
| Lapsen seksuaalisiin tarkoituksiin houkuttelemisen yritys  | -- | 2 | 12 | 9 | 7 | 11 | 11 |
| Lapsen seksuaalinen hyväksikäyttö | 926 | 1130 | 1089 | 1009 | 890 | 874 | 869 |
| Lapsen seksuaalisen hyväksikäytön yritys | 94 | 138 | 94 | 250 | 75 | 46 | 38 |
| Törkeä lapsen seksuaalinen hyväksikäyttö | 82 | 412 | 363 | 390 | 437 | 295 | 320 |
| Lapsen törkeän seksuaalisen hyväksikäytön yritys | 0 | 2 | 20 | 6 | 13 | 15 | 17 |
| Pakottaminen seksuaaliseen tekoon | 87 | 109 | 155 | 172 | 165 | 109 | 142 |
| Seksuaaliseen tekoon pakottamisen yritys | 15 | 14 | 17 | 11 | 10 | 8 | 4 |
| Pakottaminen sukupuoliyhteyteen  (kumottu syyskuussa 2014, nykyisin raiskaus (lievempi rangaistusasteikko) | 291 | 202 | 175 | 174 | 80 | 10 | 1 |
| Sukupuoliyhteyteen pakottamisen yritys (kumottu syyskuussa 2014, nykyisin raiskauksen yritys (lievempi rangaistusasteikko) | 9 | 9 | 12 | 10 | 4 | 0 | 0 |
| Paritus | 2 | 16 | 38 | 9 | 14 | 11 | 9 |
| Parituksen yritys | 0 | 1 | 0 | 5 | 0 | 1 | 0 |
| Törkeä paritus | 0 | 2 | 14 | 9 | 8 | 6 | 6 |
Törkeän parituksen yritys: 0
| Raiskaus joista a&b. Raiskaus + pahoinpitely, sillä uhkaaminen; tai uhrin puolustuskyvyttömyys c. Raiskaus ilman pahoinpitelyllä uhkaamista, eikä uhri ole puol.kyvytön tai tahdoton | 354  354 -- | 637  637 -- | 661  661 -- | 635  635 -- | 778  760 18 | 802  753 49 | 907  857 50 |
| Raiskauksen yritys joista a&b Raiskauksen yritys + pahoinpitely, sillä uhkaaminen; tai puol. kyvyttömyys c. Raiskauksen yritys ilman pahoinpitelyllä uhkaamista, eikä uhri puol.kyvytön | 134  134 -- | 152  152 -- | 124  124 -- | 123  123 -- | 93  91 2 | 116  112 4 | 121  119 2 |
| Törkeä raiskaus | 29 | 38 | 37 | 33 | 52 | 118 | 123 |
| Törkeän raiskauksen yritys | 1 | 1 | 0 | 0 | 2 | 6 | 8 |
| Seksuaalinen hyväksikäyttö | 334 | 283 | 460 | 155 | 144 | 99 | 98 |
| Seksuaalisen hyväksikäytön yritys | 28 | 32 | 27 | 20 | 7 | 8 | 7 |
| Seksikaupan kohteena olevan henkilön hyväksikäyttö | 0 | 1 | 13 | 140 (65 rikosepäilyä) | 0 | 6 | 0 |
Seksikaupan kohteena olevan henkilön hyväksikäytön yritys: 0
| Seksuaalinen ahdistelu | -- | -- | -- | -- | 75 | 283 | 535 |
| Seksipalvelujen ostaminen nuorelta | 15 | 17 | 106 | 15 | 26 | 42 | 19 |
| Seksipalvelujen ostamisen yritys nuorelta | 16 | 40 | 49 | 33 | 25 | 34 | 13 |
| Sukupuolisiveellisyyttä loukkaavan lasta koskevan esityksen seuraaminen | -- | 0 | 0 | 0 | 0 | 0 | 0 |
| Sukupuolisiveellisyyttä loukkaavan lasta koskevan esityksen seuraamisen yritys | -- | 0 | 0 | 0 | 0 | 0 | 0 |
Suomessa > Rangaistusten määrä

| Rikosnimike | 2009 | 2010 | 2011 | 2012 | 2013 | 2014 | 2015 | 2016 | −toukokuu 2017 |
| --- | --- | --- | --- | --- | --- | --- | --- | --- | --- |
| Seksuaalirikosten rangaistusten määrä yhteensä (tapausta) | 545 | 495 | 515 | 560 | 561 | 567 | 547 |  |  |
| Lapsen houkutteleminen seksuaalisiin tarkoituksiin | -- | -- | 0 | 0 | 3 | 10 | 10 |  |  |
| Lapsen seksuaalisiin tarkoituksiin houkuttelemisen yritys | -- | -- | 0 | 0 | 0 | 1 | 0 |  |  |
| Lapsen seksuaalinen hyväksikäyttö | 236 | 246 | 232 | 221 | 199 | 210 | 178 |  |  |
| Lapsen seksuaalisen hyväksikäytön yritys | 11 | 9 | 10 | 7 | 5 | 8 | 5 |  |  |
| Törkeä lapsen seksuaalinen hyväksikäyttö | 32 | 43 | 34 | 61 | 87 | 116 | 118 |  |  |
| Lapsen törkeän seksuaalisen hyväksikäytön yritys | 0 | 0 | 0 | 1 | 2 | 1 | 0 |  |  |
| Pakottaminen seksuaaliseen tekoon | 15 | 10 | 16 | 30 | 32 | 41 | 39 |  |  |
| Seksuaaliseen tekoon pakottamisen yritys | 2 | 0 | 0 | 3 | 3 | 0 | 1 |  |  |
| Pakottaminen sukupuoliyhteyteen (kumottu syyskuussa 2014, nykyisin raiskaus (lievempi rangaistusasteikko) | 18 | 22 | 22 | 40 | 22 | 33 | 16 |  |  |
| Sukupuoliyhteyteen pakottamisen yritys (kumottu syyskuussa 2014, nykyisin raiskauksen yritys (lievempi rangaistusasteikko) | 3 | 2 | 1 | 3 | 4 | 3 | 1 |  |  |
| Paritus | 12 | 21 | 5 | 4 | 7 | 6 | 9 |  |  |
| Parituksen yritys | 0 | 0 | 0 | 1 | 0 | 0 | 0 |  |  |
| Törkeä paritus | 2 | 6 | 0 | 2 | 8 | 2 | 7 |  |  |
| Törkeän parituksen yritys | 0 | 0 | 0 | 0 | 0 | 0 | 0 |  |  |
| Raiskaus joista a&b. Raiskaus + pahoinpitely, sillä uhkaaminen; tai uhrin puolustuskyvyttömyys c. Raiskaus ilman pahoinpitelyllä uhkaamista, eikä uhri puol.kyvytön t. tahdoton | 69  69 -- | 51  51 -- | 74  74 -- | 111  111 -- | 114  114 -- | 91  91 0 | 103  102 1 |  |  |
| Raiskauksen yritys joista a&b Raiskauksen yritys + pahoinpitely, sillä uhkaaminen; tai puol. kyvyttömyys c. Raiskauksen yritys ilman pahoinpitelyllä uhkaamista, eikä uhri puol.kyvytön tai tahdoton | 14  14 -- | 11  11 -- | 16  16 -- | 19  19 -- | 12  12 -- | 13  12 1 | 20  19 1 |  |  |
| Törkeä raiskaus | 15 | 9 | 16 | 18 | 8 | 7 | 22 |  |  |
| Törkeän raiskauksen yritys | 0 | 0 | 0 | 0 | 0 | 1 | 0 |  |  |
| Seksuaalinen hyväksikäyttö | 76 | 58 | 84 | 37 | 10 | 16 | 8 |  |  |
| Seksuaalisen hyväksikäytön yritys | 4 | 1 | 1 | 2 | 0 | 1 | 2 |  |  |
| Seksikaupan kohteena olevan henkilön hyväksikäyttö | 29 | 5 | 0 | 0 | 40 | 3 | 1 | 0 | 0 |
| Seksikaupan kohteena olevan henkilön hyväksikäytön yritys | 5 | 0 | 0 | 0 | 0 | 0 | 0 |  |  |
| Seksuaalinen ahdistelu | -- | -- | -- | -- | -- | 1 | 5 |  |  |
| Seksuaalipalvelujen ostaminen nuorelta | 1 | 1 | 2 | 0 | 3 | 0 | 1 |  |  |
| Seksipalvelujen ostamisen yritys nuorelta | 1 | 0 | 2 | 0 | 2 | 3 | 1 |  |  |
| Sukupuolisiveellisyyttä loukkaavan lasta koskevan esityksen seuraaminen | -- | -- | 0 | 0 | 0 | 0 | 0 |  |  |
| Sukupuolisiveellisyyttä loukkaavan lasta koskevan esityksen seuraamisen yritys | -- | -- | 0 | 0 | 0 | 0 | 0 |  |  |
Suomessa > Koventuneet tuomiot

Seksuaalirikoksista tuomitaan vuosittain noin 400-500 vankilavuotta, kun vuosituhannen vaihteessa luku oli noin 100. Määrä on moninkertaistunut. Seksuaalirikosten määrä ei kuitenkaan ole lisääntynyt viime vuosina. Tämän kertovat rikosuhritutkimukset. Ne ovat rikostilastoja luotettavampia. Sen sijaan ilmoitusalttius on noussut ja syytteeseenpano tehostunut. 2000- ja 2010-luvuilla on myös tehty kymmenisen kovennusta seksuaalirikosten säännöksiin.
Suomessa sekä lainsäädäntö että oikeuskäytäntö ovat ankarampia kuin Ruotsissa. Esimerkiksi sukupuoliyhteydestä lapsen kanssa minimi- ja maksimirangaistukset ovat kovempia.
Oikeuspsykologian dosentti Julia Korkmanin mukaan ankarammilla rangaistuksilla ei ole juuri hyväksikäyttöä ehkäisevää vaikutusta. Vastoin yleistä käsitystä seksuaalirikolliset uusivat rikoksia muita rikollisryhmiä harvemmin. Vain hyvin pienellä osalla seksuaalirikollisista on korkea uusimisriski ja pitkät vankeusrangaistukset kannattaisikin säästää niille harvoille, joiden riski uusia rikoksiaan on merkittävästi kohonnut.
Aiheesta muualla

Sexualbrott hakuteoksessa Uppslagsverket Finland (2012). (ruotsiksi)
Kuva 1. Naisiin kohdistuvat seksuaali- ja väkivaltarikokset suhteessa sukupuolten tasa-arvoon EU-maissa (Kroatia ei mukana). Kuviossa oikealla ovat maat, joissa naiset raportoivat eniten itseensä kohdistuneita seksuaali- ja väkivaltarikoksia tutkimuksessa, ja ylhäällä ovat sukupuolisesti tasa-arvoisimmat EU-maat. Korkeimman sukupuolisen tasa-arvon maissa naiset ilmoittavat useimmin seksuaali- ja väkivaltarikoksista. Tiedot European Union Agency for Fundamental Rights "Violence against women: an EU-wide survey (Gender-based violence against women survey dataset, 2012" ja "EIGE Gender Equality Index, 2013"). Valtioiden lyhenteet: AT=Itävalta, BE=Belgia, BG=Bulgaria, CZ=Tšekki, CY=Kypros, DE=Saksa, DK=Tanska, EE=Viro, EL=Kreikka, ES=Espanja, FR=Ranska, HU=Unkari, NL= Alankomaat, FI=Suomi, IE=Irlanti, IT=Italia, LU=Luxembourg, LV=Latvia, LT=Liettua, MT=Malta, PL=Puola, PT=Portugali, RO=Romania, SE=Ruotsi, SI=Slovenia, SK=Slovakia, UK=Iso-Britannia.
A Lot Like Love

| A Lot Like Love |
| --- | --- |

Ohjaaja:  Nigel Cole
Käsikirjoittaja:  Colin Patrick Lynch
Tuottaja:   Armyan Bernstein  Kevin J. Messick 
Säveltäjä:  Alex Wurman
Kuvaaja:  John de Borman
Leikkaaja:  Susan Littenberg
Pääosat:   Amanda Peet  Ashton Kutcher  Kathryn Hahn  Ali Larter 
Valmistustiedot
Valmistusmaa:  Yhdysvallat
Tuotantoyhtiö:   Mile High Productions LLC  Kevin Messick Productions  Beacon Pictures  Touchstone Pictures 
Levittäjä:  Walt Disney Studios Motion Pictures Netflix
Ensi-ilta:  2005
Kesto:  107 minuuttia
Alkuperäiskieli:  englanti
Budjetti:  30 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
A Lot Like Love on vuonna 2005 valmistunut yhdysvaltalainen romanttinen komedia. Elokuvassa on musiikkia muun muassa Groove Armadalta ja Smash Mouthilta.
Juoni

Elokuva kertoo Emily Friehlistä (Amanda Peet), joka tutustuu matkallansa Oliver Martiniin (Ashton Kutcher). Emily ja Oliver joutuvat samalle pitkälle lennolle yhdessä. Siitä heillä alkaakin yhteinen ”matkansa” toistensa kanssa. Siitä oikeastaan heidän yhteinen taipaleensa jo alkaakin, ja heidän suhteensa alkaa pikkuhiljaa muuttua hiukan vakavammaksi ja vakavammaksi. He tapaavat uudestaan tapahtumarikkaassa New Yorkissa, jossa heillä on jo pientä rakkautta ilmassa. Vuosien kuluessa Oliverin ja Emilyn elämässä sattuu ja tapahtuu kaikenlaista, ja heidän elämässä on tietenkin ollut muitakin suhteita. Heidän tarinansa päättyy kuitenkin hyvin miellyttävällä tavalla.
Rooleissa

| 0 | 1 | 2 |
| --- | --- | --- |
|  Amanda Peet  | … |  Emily Friehl    |
|  Ashton Kutcher  | … |  Oliver Martin    |
|  Taryn Manning  | … |  Ellen Martin    |
|  Aimee Garcia  | … |  Nicole    |
|  Ali Larter  | … |  Gina   |
|  Lee Garlington  | … |  Stewardess    |
|  Birdie M. Hale  | … |  Vanha nainen    |
|  Tyrone Giordano  | … |  Graham Martin    |
|  Melissa van der Schyff  | … |  Carol Martin    |
|  Theresa Spruill  | … |  Street Vendor    |
|  James Read  | … |  Brent Friehl    |
Alnašin piiri

Alnašin piiri Udmurtian kartalla.
Alnašin piiri (ven. Ална́шский райо́н, Alnašski raion, udmurtiksi Алнаш ёрос, Alnaš joros) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 896 neliökilometriä. Vuonna 2010 siellä oli 20 403 asukasta.
Alnašin piirin vaakuna
Hallinnollinen keskus on Alnašin kylä, jonka maalaiskunta oli piirin väkirikkain, noin 6 300 asukasta (2010). Kaikkiaan piiriin kuuluu 12 maalaiskuntaa.
Piiri sijaitsee Udmurtian eteläosassa. Pohjoisessa se rajoittuu Možgan piiriin, idässä ja etelässä Tatarstanin Agryzin ja Mendelejevskin piireihin sekä lännessä Grahovon piiriin.
Seudulla on kivihiili-, ruskohiili- ja kupariesiintymiä. Nykyisin hyödynnettäviä luonnonvaroja ovat kalkkikivi, okra sekä Varzi-Jatšin kivennäisvesi ja parantavat mudat. Pinta-alasta 72 % on maatalousmaata, 18 % metsää ja 1 % vesistöjä.
Piirin kautta kulkee Agryzin ja Naberežnyje Tšelnyn välinen rautatie, Moskovan–Vladimirin–Nižni Novgorodin–Ufan välinen M7-valtatie sekä Iževskin ja Naberežnyje Tšelnyn välinen maantie. Piirikeskuksesta on matkaa tasavallan pääkaupunkiin 128 kilometriä.
Väestöstä 81,7 % on udmurtteja, 12,2 % venäläisiä, 3,5 % tataareja ja 2,1 % mareja.
Tärkein elinkeino on maatalous. Piirissä toimii 16 maatalousyritystä ja 124 yksityistilaa. Teollisuus on vähäistä.
Asanovossa toimii maatalousopisto. Kulttuurilaitoksia ovat piirin kulttuuritalo, käsityötaiteen keskus, 7 kylän kulttuurikeskukset, marien, venäläisten ja tataarien kansalliset kulttuuritalot ym. Virallisen tunnustuksen saaneita kansanteattereita ja kansankuoroja on molempia kaksi, lisäksi on yksi folkloreryhmä. Piirissä toimii udmurttien kulttuuriseura Udmurt keńešin osasto, venäläinen kulttuuriseura, marien kulttuuriautonomian osasto ja tataarien kulttuuriseura. Alnašin museo käsittää vuonna 1986 perustetun kotiseutumuseon, ensimmäiselle udmurttilaiselle naisrunoilijalle Ašaĺči Okille omistetun museon sekä udmurttikirjailija Gennadi Krasilnikovin kotimuseon. Varzi-Jatšin kylässä on 350-paikkainen parantola.
Aiheesta muualla

Piirin kotisivut (Arkistoitu – Internet Archive) (venäjäksi) (udmurt.ru)
Piiristä ja sen kunnista (Arkistoitu – Internet Archive) (venäjäksi) (udmgossovet.ru)
Alnašin piiri Udmurtian tasavallan sivustolla (Arkistoitu – Internet Archive) (venäjäksi)
Udmurtian hallinnollinen jako
| --- | --- |
Kaupunkipiirikunnat:  Iževsk (pääkaupunki) · Glazov · Možga · Sarapul · Votkinsk
Piirit:  Alnaši · Balezino · Debjosy · Glazov · Grahovo · Igra · Jar · Jukamenskoje · Kambarka · Karakulino · Kez · Kijasovo · Kizner · Krasnogorskoje · Malaja Purga · Možga · Sarapul · Selty · Šarkan · Sjumsi · Uva · Vavožin · Votkinsk · Jakšur-Bodja · Zavjalovo